Diari Oficial de la Generalitat Valenciana


Sumari del DOGV 581, del 07-05-1987 (1987/808721)

DECRET 44/1987, de 13 d'abril, del Consell de la Generalitat Valenciana, pel qual es crea el Consell Valenciàde Relacions Laborals.
-----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/04/13/44/dof/vci/html**

### Dades del document

Número de DOGV
:   581

Data del DOGV
:   07-05-1987

Secció del DOGV
:   DISPOSICIONS GENERALS

Número del document
:   1987/808721


Data del document
:   13-04-1987

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 44/1987, de 13 d'abril, del Consell de la Generalitat Valenciana, pel qual es crea el Consell Valencià de Relacions Laborals.  
La dinàmica de les relacions de treball comprén un ampli àmbit d'actuació perquè afecta no solament els conflictes que puguen plantejar-se i la negociació col·lectiva, sinó també els problemes d'ocupació i, en general, tots aquells derivats de les relacions entre empresaris i treballadors atés la totalitat de llurs aspectes i l'ordenació d'aquestos.   
Per tal de solucionar aquestos problemes ja no són suficients ara per ara els bons oficis dels poders establerts, sinó que cal l'aportació de l'esforç solidari de les Institucions que, d'una manera o d'una altra, influeixen amb llurs decisions en el desenvolupament de les relacions laborals i intervenen en l'àmbit del món del treball.   
A fi d'acomplir aquestos objectius es considera necessari crear un òrgan de col·laboració i encontre entre els interlocutors socials -treballadors i empresaris- i entre aquestos i l'Administració Autonòmica Valenciana, que permeta la participació, el diàleg, l'assessorament i l'apropament per a aconseguir l'harmonia de les relacions laborals i disminuir els conflictes a què aquestes puguen eventualment donar lloc, buscant, en definitiva, solucions compartides als problemes comuns.   
Una vegada assumides per la Comunitat Valenciana competències d'execució en matèria laboral, comporta aqueixa transmissió de funcions la facultat d'organitzar, dirigir i tutelar els serveis corresponents i la de dictar normes pròpies per tal d'organitzar aquestos serveis i les institucions d'autogovern necessàries a aquests efectes.   
Per la seua part, l'Estatut d'Autonomia de la Comunitat Valenciana reconeix en l'article 58.1 que la Generalitat Valenciana podrà constituir les Entitats i els Organismes per al foment de l'ocupació i el desplegament econòmic i social, i, en l'article 31.1, li atorga competència exclusiva perquè organitze les Institucions d'autogovern.   
La creació del Consell Valencià de Relacions Laborals obeeix a més a les disposicions de l'Organització Internacional del Treball, el Conveni núm. 150 de la qual, sobre administració del treball, adoptat en Ginebra el 7 de juny de 1978 i ratificat per Espanya per Instrument de 13 de febrer de 1982, reconeix que les organitzacions d'ocupadors i treballadors tenen comeses essencials a fi d'assolir els objectius de progrés econòmic i cultural i, conseqüentment propugna la creació a nivell regional d'organismes i procediments per a garantir la consulta, la cooperació i la negociació entre les autoritats públiques i les organitzacions socials més representatives.   
La intervenció dels interlocutors socials amb l'Administració Laboral Autonòmica, en el si del Consell Valencià de Relacions Laborals, facilitarà els acords entre les parts i fomentarà la negociació col·lectiva en tots els sectors i, preferencialment, en aquells on hi hagen dificultats especials per a la negociació. Igualment facilitarà els acords en els conflictes col·lectius de treball que puguen sorgir, tot promovent les funcions de mediació i arbitratge. Així mateix, coneixedors els que intervenen, des de llurs distintes procedències, dels problemes que incideixen en la generació i el manteniment de l'ocupació, podran articular-se des del si del Consell Valencià de Relacions Laborals les solucions més adients amb el problema plantejat. I, en general, podrà el Consell actuar com a òrgan consultiu de totes aquelles qüestions laborals i socials.   
En atenció d'aquests motius, i a proposta del Conseller de Treball i Seguretat Social, amb la deliberació prèvia del Consell, en sessió celebrada el dia 13 d'abril de 1987,   
DECRETE  
Article primer. Creació.   
Es crea el Consell Valencià de Relacions Laborals, amb la participació de les Organitzacions Sindicals i Associacions Empresarials més representatives en l'àmbit de la Comunitat Valenciana, com a òrgan consultiu i assessor en matèria socio-laboral de l'Administració Autonòmica.   
El Consell Valencià de Relacions Laborals tindrà la seu a València, podent tanmateix celebrar les sessions en qualsevol lloc del territori de la Comunitat Valenciana que s'hi assenyale.   
Article segon. Funcions.   
Són funcions del Consell Valencià de Relacions Laborals les següents:   
U Actuar com a organisme consultiu de la Conselleria de Treball i Seguretat Social, en totes aquelles qüestions laborals i socials competència d'aquesta Conselleria.   
Dos. Emetre informes i elevar propostes sobre política socio-laboral a la Conselleria de Treball i Seguretat Social.   
Tres. Fomentar la negociació col·lectiva i facilitar dins el respecte al principi d'autonomia col·lectiva, els acords entre les parts.   
Quatre. Facilitar els acords en relació amb els conflictes col·lectius de treball, tot promovent les funcions de mediació.   
Cinc. Servir com a òrgan d'assessorament i participació de les Organitzacions Sindicals i Associacions Empresarials més representatives, en matèria d'ocupació i relacions laborals.   
Sis Participar i promoure la participació en Congressos i Conferències sobre temes laborals, així com promoure iniciatives referides a l'estudi, el debat i la difusió de qüestions relacionades amb el Dret Laboral i la cultura del món del treball.   
Article tercer. Composició.   
El Consell Valencià de Relacions Laborals tindrà una representació tripartita, composta per representants de la Conselleria de Treball i Seguretat Social, de les Organitzacions Sindicals i de les Associacions Empresarials, integrats de la manera següent:   
a) El President, que serà el Conseller de Treball i Seguretat Social.   
b) Un Vice-president, nomenat pel Conseller de Treball i Seguretat Social.   
c) Cinc representants de la Conselleria designats pel Conseller de Treball i Seguretat Social.   
d) Set representants de les Organitzacions Sindicals que tinguen la consideració de més representatives, en proporció a llur grau d'implantació en la Comunitat Valenciana, designats per llurs respectius Sindicats.   
e) Set representants de les Associacions Empresarials, de major representativitat, en funció del nombre d'empreses associades i de treballadors ocupats en l'àmbit de la Comunitat Valenciana, designats per llurs òrgans de govern.   
Es nomenarà igual nombre de suplents que de membres titulars en les representacions de les Organitzacions Sindicals i Empresarials.   
El Vice-president substituirà el President en els casos de vacant, malaltia, absència i altres causes d'impossibilitat assumint les competències pròpies del President. Hi farà de Secretari, el Cap de Servei de Relacions Laborals, o un funcionari d'aquest Servei, sense dret a vot.   
Article quart. El President: les seues funcions.   
Correspon al President del Consell Valencià de Relacions Laborals:   
1. Assumir i ostentar la representació del Consell.   
2. Convocar, presidir, alçar les sessions.   
3. Dirigir les deliberacions.   
4. Sotmetre a la consideració del Ple del Consell qualsevol qüestió competència d'aquest Organ.   
5. Vetlar per la tramitació dels assumptes del Ple del Consell i de les Comissions.   
6. Dictar totes les instruccions que calguen per al millor compliment de les funcions del Consell.   
7. Refrendar les Actes i autoritzar amb la seua signatura la documentació que efecte el Ple i les Comissions.   
Article cinc  
La duració del mandat dels membres representatius del Consell dels grups compresos en els apartats d) i e) de l'article tercer, serà de quatre anys, sense perjudici de llur reelecció i de la possibilitat de remoció i substitució d'aquestos durant l'esmentat període, a proposta de les Organitzacions Sindicals i Empresarials a les quals representen.   
En tot cas, mentre no s'haja realitzat la presa de possessió dels nous Vocals, continuaran en llurs càrrecs, de manera transitòria, els Vocals sortints.   
Article sisé  
A l'efecte d'ostentar la representació de les Organitzacions Professionals en el Consell Valencià de Relacions Laborals s'entendrà que gaudeixen d'aquesta capacitat, els Sindicats i les Organitzacions Empresarials que tinguen major representativitat, d'acord amb la normativa vigent, de caràcter general, en aquesta matèria.   
Article seté. Funcionament.   
El Consell funcionarà en Ple i en Comissions.   
El Consell es reunirà en Ple, amb caràcter ordinari, com a mínim, una vegada el trimestre, i amb caràcter extraordinari, a iniciativa del President o a proposta, simultàniament, de la majoria de cadascun dels grups de representació sindical i empresarial.   
Correspondrà al Ple l'adopció d'acords i l'emissió d'informes sobre les matèries que constitueixen les funcions del Consell.   
El Ple estarà integrat per la totalitat dels membres assenyalats en l'article tercer d'aquest Decret.   
Article vuité  
En tot cas, el quòrum per a la vàlida constitució del Ple del Consell, necessitarà la presència de la majoria absoluta de cadascun dels grups de representació sindical i empresarial.   
Article nové  
Es podran constituir Comissions, sobre la base de les matèries i funcions establertes en l'article segon d'aquest Decret.   
La creació i regulació de la seua composició i funcionament serà competència del Ple del Consell Valencià de Relacions Laborals.   
En tot cas, tant en la composició com en el règim d'acords, s'ajustarà al que disposen per al Ple els articles 3 i 12 d'aquest Decret.   
Article deu  
A les sessions del Ple, com a les de les Comissions, podran assistir Assessors de les parts, amb limitació de quatre Assessors per cada part pel que fa al nombre, tret de la decisió expressa de President del Consell, i sense dret a vot.   
Article onze  
La Conselleria de Treball i Seguretat Social, dotarà el Consell dels mitjans necessaris per al seu normal funcionament, anant per compte d'aquesta les despeses que se'n deriven.   
Article dotze. Règim d'acords.   
Els acords del Ple es prendran amb el vot favorable de les tres quartes parts dels presents.   
En tot cas, es farà constar en Acta els vots discrepants i la fonamentació d'aquestos.   
De cada sessió s'estendrà l'oportuna Acta d'allò debatut, i acordat, la qual serà signada pel Secretari i refrendada pel President, i s?aprovarà en aquestes o en posterior sessió.   
Article tretze  
En allò no previst en aquest Decret, serà d'aplicació la normativa establerta en la Llei de Procediment Administratiu per als Organs Col·legiata.   
Article catorze  
La Conselleria de Treball i Seguretat Social facilitarà el suport administratiu per a l'escaient funcionament del Consell Valencià de Relacions Laborals.   
DISPOSICIONS ADDICIONALS  
Primera  
A l'efecte previst en l'article tercer d'aquest Decret, per tal de determinar la composició inicial del Consell per part de les Organitzacions Sindicals es tindran en compte els resultats de les eleccions a representants dels treballadors en les empreses realitzades durant el període inclós entre l'1 d'octubre i el 31 de desembre de 1986, acordat per la Comissió Nacional d'Eleccions Sindicals, de conformitat amb el que preveu la disposició addicional primera de la Llei Orgànica de Llibertat Sindical 11/1985, de 2 d'agost, i Reial Decret 1.256/1986, de 13 de juny.   
Segona  
Al mateix efecte assenyalat en la disposició anterior, gaudiran de capacitat representativa les associacions empresarials que tinguen la condició de més representatives, d'acord amb la disposició addicional sisena de l?Estatut dels Treballadors, text reformat per Llei 32/1984, de 2 d'agost.   
DISPOSICIONS FINALS  
Primera  
Aquest Decret vigirà el mateix dia de la publicació en el Diari Oficial de la Generalitat Valenciana.   
Segona  
El Consell Valencià de Relacions Laborals haurà de quedar constituït dins els seixanta dies següents a l'entrada en vigor d'aquest Decret.   
Tercera  
Es faculta la Conselleria de Treball i Seguretat Social perquè dicte les normes de desenvolupament reglamentari d'aquest Decret.   
València, 13 d'abril de 1987.   
El President de la Generalitat,  
JOAN LERMA I BLASCO  
El Conseller de Treball i Seguretat Social  
MIQUEL DOMENECH I PASTOR


Còpia Permalink ELI